
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 754 

21 Ιουλίου 2005 


ΠΕ ΡΙΕΧΟΜΕ ΝΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου 
του Δήμου Πατρέων (Ν. Αχαΐας) στο ΟΤ 551 και κα¬ 
θορισμός όρων και περιορισμών δόμησης. 1 

ΑΠΟΦΑΣΕΙΣ 

Παράταση αναστολής έκδοσης οικοδομικών αδειών 
και αναστολής έναρξης οικοδομικών εργασιών 
στην περιοχή του Δήμου Συκεών του Νομού Θεσ¬ 
σαλονίκης, κατά μήκος των Βυζαντινών Τειχών, 
όπως αυτή περικλείεται από τις οδούς Ακρίτα - 
Έβρου - Φερρών - Δαβάκη - Γερμ. Καραβαγγέλη - 
Γ. Παπαδόπουλου - Δραγούμη και τα Βυζαντινά 


Τείχη. 2 

Κήρυξη ως αναδασωτέας έκτασης εμβαδού 3.809,70 
τ.μ. στη θέση «Παλιοκαλύβα» περιφέρειας Δ.Δ. 
Σφάκας, Δήμου Ελάτειας, του Νομού Φθ/δας. 3 

Κήρυξη ως αναδασωτέας έκτασης εμβαδού 0,576 
στρ. στη θέση «Αγκορτσίτσα» περιφέρειας Δ.Δ. 

Γουβών, Δήμου Ατρεμισίου, του Νομού Εύβοιας.. 4 


ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου 
του Δήμου Πατρέων (Ν. Αχαΐας) στο ΟΤ 551 και καθο¬ 
ρισμός όρων και περιορισμών δόμησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 152 (παρ. 1,2,6), 154 και 160 
του από 14.7.1999 π.δ/τος "Κώδικας Βασικής Πολεοδομι- 
κής Νομοθεσίας" (Δ' 580). 

2. Τις διατάξεις του άρθρου 25 παρ.9β του ν.2508/1997 
"Βιώσιμη οικιστική ανάπτυξη των πόλεων και οικισμών της 
χώρας και άλλες διατάξεις" (Α' 124). 

3. Τις διατάξεις του άρθρου 29Α του ν. 1558/1985 "Κυ¬ 
βέρνηση και Κυβερνητικά Όργανα" (Α' 137) που προστέ¬ 
θηκε με το άρθρο 27 του ν. 2081/1992 (Α' 154) και τροπο¬ 


ποιήθηκε μετηνπαραγ.2ατου άρθρου 1 του ν.2469/1997 
(Α' 38). 

4. Την υπ’ αριθμ. 4881/19.5.2004 απόφαση Πρωθυπουρ¬ 
γού και του Υπουργού Περιβάλλοντος, Χωροταξίας και 
Δημοσίων Έργων "Ανάθεση αρμοδιοτήτων Υπουργού Πε¬ 
ριβάλλοντος, Χωροταξίας και Δημοσίων Έργων στους 
Υφυπουργούς Περιβάλλοντος, Χωροταξίας και Δημοσίων 
Έργων" (Β' 754). 

5. Την υπ’ αριθμ. 133/24.3.2004 απόφαση του Πρωθυ¬ 
πουργού και Υπουργού Πολιτισμού "Περί ανάθεσης αρ¬ 
μοδιοτήτων στην Αναπληρωτή Υπουργό Πολιτισμού Φάνη 
Πάλλη-Πετραλιά και στους Υφυπουργούς Π.Τατούλη και 
Γ.Ορφανό" (Β'527) όπως διορθώθηκε με το ΦΕΚ 558/Β/ 
2.4.2004. 

6. Τις υπ’ αριθμ. 141/2002 και 528/31.7.2002 αποφάσεις 
του δημοτικού συμβουλίου Πατρών. 

7. Την υπ’ αριθμ. ΥΠΠΟ/ΔΙΛΑΠ/Γ/1854/39228/4.7.1994 
απόφαση του Υπουργού Πολιτισμού (Β' 626). 

8. Το υπ’ αριθμ. 4 παρ.6/8.10.2002 πρακτικό του ΣΧΟΠ 
Ν. Αχαΐας. 

9. Το υπ’ αριθμ. 105/29.4.2004 πρακτικό του Κεντρικού 
Συμβουλίου Χωροταξίας Οικισμού και Περιβάλλοντος. 

10. Το γεγονός ότι από τις κανονιστικές διατάξεις του 
παρόντος διατάγματος δεν προκαλείται δαπάνη σε 
βάρος του κρατικού προϋπολογισμού και του προϋπολο¬ 
γισμού του οικείου Ο.Τ.Α. 

11. Το υπ’ αριθμ. 27/2005 πρακτικό του Συμβουλίου της 
Επικράτειας με πρόταση του Υπουργού Περιβάλλοντος, 
Χωροταξίας και Δημοσίων Έργων και του Υφυπουργού 
Πολιτισμού, αποφασίζουμε: 

1. Εγκρίνεται η τροποποίηση του εγκεκριμένου ρυμοτο¬ 
μικού σχεδίου του Δήμου Πατρέων (Ν. Αχαΐας) και ειδικό¬ 
τερα στο ΟΤ 551 ,που εμπίπτει στο τμήμα της πόλης που 
έχει χαρακτηρισθεί ως παραδοσιακό με το από 25.4.1996 
π.δ/γμα (Δ' 499), με τη μετατροπή τμήματος αυτού από 
κοινόχρηστο χώρο σε οικοδομήσιμο και την κατάργηση 
πεζοδρόμου, όπως φαίνεται στο σχετικό πρωτότυπο διά¬ 
γραμμα σε κλίμακα 1:500 που θεωρήθηκε απο τον Προϊ¬ 
στάμενο της Διεύθυνσης Τοπογραφικών Εφαρμογών με 
την 4902/2005 πράξη του και που αντίτυπό του σε 
φωτοσμίκρυνση δημοσιεύεται με το παρόν διάταγμα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


2. Το ως άνω τμήμα οικοδομείται μόνο ως προς τον σκο¬ 
πό της ανακατασκευής του κατεδαφισθέντος τμήματος 
του διατηρητέου κτιρίου της "Αγοράς Αργύρη". 

Άρθρο 2 

Στο Ο.Τ. 551 εφαρμόζονται οι χρήσεις, όροι και περιο¬ 
ρισμοί δόμησης που έχουν καθορισθεί με το από 
25.4.1996 π.δ/γμα(Δ'499). 

Άρθρο 3 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 


Στον Υπουργό Περιβάλλοντος, Χωροταξίας και Δημο- 
σίων'Εργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα 23 Ιουνίου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΥΦΥΠΟΥΡΓΟΣ 

ΚΑΙ ΔΗΜΟΣΙΩΝ ΕΡΓΩΝ ΠΟΛΙΤΙΣΜΟΥ 

ΓΕΩΡΓΙΟΣ ΣΟΥΦΛΙΑΣ ΠΕΤΡΟΣ ΤΑΤΟΥΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙ Σ 

Αριθ. οικ. 5415 (2) 

Παράταση αναστολής έκδοσης οικοδομικών αδειών και 
αναστολής έναρξης οικοδομικών εργασιών στην πε¬ 
ριοχή του Δήμου Συκεών του Νομού Θεσσαλονίκης, 
κατά μήκος των Βυζαντινών Τειχών, όπως αυτή περι¬ 
κλείεται από τις οδούς Ακρίτα - Έβρου - Φερρών - Δα- 
βάκη - Γερμ. Καραβαγγέλη - Γ. Παπαδόπουλου - Δρα- 
γούμη και τα Βυζαντινά Τείχη 11 . 

Ο ΥΠΟΥΡΓΟΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις: 

Του ν. 1577/1985 (ΦΈ.Κ. 210 Α') "Γενικός Οικοδομικός 
Κανονισμός" και ειδικότερα του άρθρου 4 αυτού, όπως το 
άρθρο αυτό τροποποιήθηκε με το ν. 1772/1988 ΦΈ.Κ. 91 
Α'), συμπληρώθηκε με το άρθρο 22 του ν. 2300/1995 
(ΦΈ.Κ. 69 Α') και αντικαταστάθηκε με το άρθρο 3 του ν. 
2831/2000 (ΦΈ.Κ. 140 Α') "Τροποποίηση των διατάξεων 
του ν. 1577/1985 "Γενικός Οικοδομικός Κανονισμός" και 
άλλες πολεοδομικές διατάξεις" (παρ. 6 άρθρου 3 ν. 2831/ 
2000 ). 

Του ν. 2508/1997 (ΦΈ.Κ. 124 Α') "Βιώσιμη οικιστική ανά¬ 
πτυξη των πόλεων και οικισμών της Χώρας και άλλες δια¬ 
τάξεις" και ειδικότερα του άρθρου 25 αυτού. 

Των π.δ. 358/1986 (158 Α') και 331/2001 (221 Α), για τις 
αρμοδιότητες και τον Οργανισμό του Υπουργείου Μακε¬ 
δονίας - Θράκης αντίστοιχα. 

2. Την υπ’ αριθμ. Υ. 704/19.8.1988 (ΦΈ.Κ. 575 Β') από¬ 
φαση του Πρωθυπουργού, για τη μετονομασία του 
Υπουργείου Βόρειας Ελλάδας σε Υπουργείο Μακεδονίας 
Θράκης. 

3. Τα υπ’ αριθμ. 14611/25.8.2000, 15665/12.9.2000, 
3813/17.5.2002 και 4841/23.4.2003 έγγραφα του Δήμου 
Συκεών του Νομού Θεσσαλονίκης κοίτην υπ’ αριθμ. 162/ 
2003 απόφαση του Δημοτικού Συμβουλίου του ίδιου Δή¬ 
μου, γιατην ανάπλαση περιοχής του Δήμου Συκεών κατά 
μήκος των Βυζαντινών Τειχών και την ανάγκη έκδοσης 
υπουργικής απόφασης αναστολής έκδοσης οικοδομικών 
αδειών και αναστολής έναρξης οικοδομικών εργασιών 
για την περιοχή αυτή. 

4. Την υπ’ αριθμ. 6317/31.10.2000 απόφασή μας, για τη 
σύσταση - συγκρότηση Ομάδας Ειδικής Μελέτης για τη 
διατήρηση και ανάδειξη της ιδιαίτερης ιστορικής, πολεο- 
δομικής, αρχιτεκτονικής, λαογραφικής, κοινωνικής και αι¬ 
σθητικής φυσιογνωμίας περιοχής του Δήμου Συκεών του 
Νομού Θεσσαλονίκης, κατά μήκος των Βυζαντινών Τει¬ 
χών. 

5. Τα από 5.2.2001 και 28.1.2002 Πρακτικά της Ομάδας 
Ειδικής Μελέτης και τα έγγραφα 6844/30.1.2002 και 
593/8.2.2003 της Διεύθυνσης Περιβάλλοντος και Χωρο¬ 
ταξίας της Περιφέρειας Κεντρικής Μακεδονίας, με τα 
οποία αυτά μας διαβιβάστηκαν. 

6. Το από 5.2.2001 πρακτικό της Ομάδας Ειδικής Μελέ¬ 
της γιατην "άμεση έκδοση της σχετικής υπουργικής από¬ 
φασης περί αναστολής έκδοσης οικοδομικών αδειών και 
εργασιών", γιατην ίδια περιοχή. 


7. Την ανάγκη διατήρησης και ανάδειξηςτης ιδιαίτερης 
ιστορικής, πολεοδομικής, αρχιτεκτονικής, λαογραφικής, 
κοινωνικής και αισθητικής φυσιογνωμίας της περιοχής 
του Δήμου Συκεών, κατά μήκος των Βυζαντινών Τειχών. 

8. Το γεγονός ότι η διαδικασία τροποποίησης ρυμοτο¬ 
μικού και χαρακτηρισμού κτιρίων, αρχιτεκτονικών και πο- 
λεοδομικών στοιχείων δεν έχει ακόμη ολοκληρωθεί, απο¬ 
φασίζουμε: 

Παρατείνουμε για ένα (1) έτος, από 7.7.2005 μέχρι 
7.7.2006 την αναστολή έκδοσης οικοδομικών αδειών και 
την αναστολή έναρξης οικοδομικών εργασιών στην πε¬ 
ριοχή του Δήμου Συκεών του Νομού Θεσσαλονίκης κατά 
μήκος των Βυζαντινών Τειχών, όπως η περιοχή αυτή πε¬ 
ρικλείεται από τις οδούς Ακρίτα - Έβρου - Φερρών - Δα- 
βάκη - Γ ερμ. Καραβαγγέλη - Γ. Παπαδόπουλου - Δραγού- 
μη και τα Βυζαντινά Τείχη και φαίνεται στο σχέδιο σε κλί¬ 
μακα 1: 2000, που συνοδεύει την απόφαση αυτή της ανα¬ 
στολής και δημοσιεύεται με αυτή, προκειμένου να 
ολοκληρωθούν οι μελέτες και οι προτάσεις που αφορούν: 

α) Στην αναγκαιότητα χαρακτηρισμού ως παραδοσια¬ 
κού Τμήματος Οικισμού (παραδοσιακού οικισμού) της πε¬ 
ριοχής του Δήμου Συκεών του Νομού Θεσσαλονίκης κα¬ 
τά μήκος των Βυζαντινών Τειχών, όπως η περιοχή αυτή 
περικλείεται από τις οδούς Ακρίτα - Έβρου - Φερρών - Δα- 
βάκη - Γ ερμ. Καραβαγγέλη - Γ. Παπαδόπουλου - Δραγού- 
μη και τα Βυζαντινά Τείχη, και 
β) Στον ορισμό ειδικών όρων και περιορισμών δόμησης, 
στην τροποποίηση του ισχύοντος για την περιοχή ρυμο¬ 
τομικού σχεδίου, στις χρήσεις γης και στο χαρακτηρισμό 
ως διατηρητέων μεμονωμένων κτιρίων ή τμημάτων κτι¬ 
ρίων, ή συγκροτημάτων κτιρίων και ακόμη στοιχείων του 
περιβάλλοντος χώρου, όπως αυλές, κήποι, θυρώματα και 
κρήνες, καθώς και μεμονωμένα στοιχεία πολεοδομικού 
εξοπλισμού ή δικτύων, όπως πλατείες, κρήνες, διαβατικά, 
λιθόστρωτα, που βρίσκονται εντός του οικισμού, όπως 
αυτός περικλείεται από τις οδούς Ακρίτα - Έβρου - Φερ¬ 
ρών - Δαβάκη- Γ ερμ. Καραβαγγέλη - Γ. Παπαδόπουλου- 
Δραγούμη και τα Βυζαντινά Τείχη. 

Από την αναστολή αυτή εξαιρούνται: 
α) Οι μελέτες ανέγερσης κτιρίων κοινής ωφέλειας, και 
β) Οι μελέτες επισκευής και τροποποίησης υφισταμέ¬ 
νων κτιρίων, που δεν αφορούν σε προσθήκες καθ' ύψος 
και κατ' επέκταση. 

Κατά της αποφάσεως αυτής μπορεί να ασκηθεί το ένδι¬ 
κο μέσο της αιτήσεως ακυρώσεως ενώπιον του Συμβου¬ 
λίου της Επικράτειας, σύμφωνα με τις διατάξεις του άρ¬ 
θρου 46 του π.δ. 18/1989 "Κωδικοποίηση Διατάξεων νό¬ 
μων για το Συμβούλιο της Επικράτειας". 

Κάλυψη δαπάνης: Από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού ή του προϋπολογισμού του οικείου Ο.Τ.Α. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 7 Ιουλίου 2005 

ο ΥΠΟΥΡΓΟΣ 

ΝΙΚΟΛΑΟΣ ΤΣΙΑΡΤΣΙΩΝΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 2563 (3) 

Κήρυξη ως αναδασωτέας έκτασης εμβαδού 3.809,70 τ.μ. 
στη θέση «Παλιοκαλύβα» περιφέρειας Δ.Δ. Σφάκας, 
Δήμου Ελάτειας, του Νομού Φθ/δας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24 παρ. 1 και117παρ.3του 
Συντάγματος. 

2. Τις διατάξεις του άρθρου 6 του ν. 2503/1997 «Διοίκη¬ 
ση- Οργάνωση - Στελέχωση της Περιφέρειας κ.λ.π.» 

3. Τις διατάξεις του ν. 998/1979 « Περί προστασίας των 
δασών και των δασικών εν γένει εκτάσεων της χώρας», 
όπως τροποποιήθηκαν με τον ν. 3208/2003 και συγκεκρι¬ 
μένα : 

α) του άρθρου 41 παρ. 1 

β) του άρθρου 38 παρ. 1 

4. Τις διαταγές του Υπουργείου Γεωργίας : 

α) 160417/1180/8.7.1980 

β) 182447/3049/24.9.1980 

5. Του άρθρου 120 του ν. 1892/1990 «Για τον εκσυγχρο¬ 
νισμό και την ανάπτυξη και άλλες διατάξεις». 

6. Την υπ’ αριθμ. 1835/31.5.2005 πρόταση του Δασαρ¬ 
χείου Αταλάντης από την οποία προκύπτει ότι η έκταση 
που αναφέρεται στο θέμα είχε κατά το χρόνο καταστρο¬ 
φής της που έγινε από παράνομη εκχέρσωση κατά το 
έτος 2004, από τον Τσαπρούνη Άγγελο του Ιωάννη, κά¬ 
τοικο Σφάκας, Δασικό χαρακτήρα κατά την έννοια του άρ¬ 
θρου 3 παρ. 2 του ν. 998/1979,όπως τροποποιήθηκε με 
τονν. 3208/2003, καλυπτόμενη από βλάστηση αειφύλλων 
- πλατύφυλλων σε ποσοστό 30-50% και ως εκ τούτου επι¬ 
βάλλεται η κήρυξή της ως αναδασωτέας. 

7. Την υπ’ αριθμ. 1888/23.6.2005 αναφορά και σύμφωνη 
γνώμη της Δ/νσης Δασών Ν. Φθ/δας, αποφασίζουμε : 

Κηρύσσουμε ως αναδασωτέα, την δημόσια δασική 
έκταση, εμβαδού 3.809,70 τ.μ. στη θέση «Παλιοκαλύβα» 
περιφέρειας Δ.Δ. Σφάκας, Δήμου Ελάτειας, με σκοπό, 
αφ’ενός μεν τη διατήρηση του δασικού της χαρακτήρα, 


ώστε να αποκλειστεί η διάθεσή της για άλλο προορισμό, 
αφ’ετέρου δετήν επαναδημιουργίατης δασικής βλάστη¬ 
σης με φυσική αναγέννηση. 

Προσδιορίζεται από τα στοιχεία ΤΜΗΜΑ 1: 1,2,3 
....12,13,1 &ΤΜΗΜΑ2 :1,2,3,4,5,1 όπως φαίνεται στο συ¬ 
νημμένο διάγραμμα το οποίο αποτελεί αναπόσπαστο μέ¬ 
ρος της αποφάσεως αυτής και έχει όρια : 

ΤΜΗΜΑ 1 (Ε= 1.756,80τ.μ.) 

Ανατολικά: Με έκταση κατεχόμενη από τον Τσαπρούνη 
Άγγελο, αγροτικής μορφής. 

Δυτικά: Με έκταση κατεχόμενη από τον Τσαπρούνη Άγ¬ 
γελο, αγροτικής μορφής. 

Βόρεια: Με έκταση που έχει εκδοθείτο αριθ. 8/93 Π.Δ.Α. 

Νότια: Με έκταση κατεχόμενη από Τσαπρούνη Άγγελο, 
αγροτικής μορφής. 

ΤΜΗΜΑ2 (Ε= 2.052,90τ.μ.) 

Ανατολικά: Με έκταση που έχει εκδοθεί το αριθ. 8/93 
Π.Δ.Α. 

Δυτικά: Με δημόσια δασική έκταση και με έκταση κατε¬ 
χόμενη από τον Τσαπρούνη Άγγελο, αγροτικής μορφής. 

Βόρεια: Με δημόσια δασική έκταση. 

Νότια: Με έκταση κατεχόμενη από τον Τσαπρούνη Άγ¬ 
γελο, αγροτικής μορφής. 

Η απόφαση αυτή ισχύει από της κοινοποιήσεως της αρ- 
μοδίως και προ της δημοσιεύσεως της στη Εφημερίδα 
της Κυβερνήσεως (άρθρο 37 ν. 3200/1955). 

Επιτρέπεται υποβολή κατ’ αυτής αίτησης ακύρωσης 
στο Σ.τ.Ε. μέσα σε προθεσμία εξήντα (60) ημερών, που 
αρχίζει από την επομένη της δημοσίευσης της (άρθρο 46 
π.δ. 18/1989). 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία 1 Ιουλίου 2005 

Ο Γενικός Γραμματέας Περιφέρειας 
ΚΩΝΣΤΑΝΤΙΝΟΣ ΕΞΑΡΧΟΣ 




ΤΟΠΟΓΡΑΦΙΚΟ ΔΙΑΓΡΑΜΜΑ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 2506 (4) 

Κήρυξη ως αναδασωτέας έκτασης εμβαδού 0,576 στρ. 
στη θέση «Αγκορτσίτσα» περιφέρειας Δ.Δ. Γουβών, 
Δήμου Ατρεμισίου, του Νομού Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24 παρ. 1 και117παρ.3του 
Συντάγματος. 

2. Τις διατάξεις του άρθρου 6 του ν. 2503/1997 «Διοίκηση - 
Οργάνωση - Στελέχωση της Περιφέρειας κ.λπ.» 

3. Τις διατάξεις του ν. 998/1979 « Περί προστασίας των 
δασών και των δασικών εν γένει εκτάσεων της χώρας», 
όπως τροποποιήθηκαν με τον ν. 3208/2003 και συγκεκρι¬ 
μένα: 

α) του άρθρου 41 παρ. 1 β) του άρθρου 38 παρ. 1 

4. Τις διαταγές του Υπουργείου Γεωργίας: 

α) 160417/1180/8.7.1980 

β) 182447/3049/24.9.1980 

5. Του άρθρου 120 του ν. 1892/1990 «Για τον εκσυγχρο¬ 
νισμό και την ανάπτυξη και άλλες διατάξεις». 

6. Την υπ’ αριθμ. 1180/13.6.2005 πρόταση του Δασαρ¬ 
χείου Ιστιαίας από την οποία προκύπτει ότι η έκταση που 
αναφέρεται στο θέμα είχε κατά το χρόνο καταστροφής 
της που έγινε από πυρκαγιά την 1.5.2005, Δασικό χαρα¬ 
κτήρα κατά την έννοια του άρθρου 3 παρ. 1 του ν. 998/ 
1979, όπως τροποποιήθηκε με τον ν. 3208/2003, καλυ¬ 
πτόμενη από χαλέπιο πεύκη με υπόροφο αειφύλλων - 
πλατύφυλλων και ως εκ τούτου επιβάλλεται η κήρυξη της 
ως αναδασωτέας. 


7. Την υπ’ αριθμ. 1865/21.6.2005 αναφορά και σύμφωνη 
γνώμη της Δ/νσης Δασών Ν. Εύβοιας, αποφασίζουμε: 

Κηρύσσουμε αναδασωτέο, το Ιδιωτικό δάσος, εμβαδού 
0,576 στρ. στη θέση «Αγκορτσίτσα», περιφέρειας Δ.Δ. 
Γουβών, Δήμου Αρτεμισίου, με σκοπό, αφ’ενός μεν τη 
διατήρηση του χαρακτήρα του δάσους, ώστε να αποκλει¬ 
στεί η διάθεση του για άλλο προορισμό, αφ’ετέρου δε την 
επαναδημιουργίατης δασικής βλάστησης με φυσική ή τε¬ 
χνητή αναγέννηση. 

Προσδιορίζεται από τα στοιχεία Α-Β-Γ-Α όπως φαίνεται 
στο συνημμένο διάγραμμα το οποίο αποτελεί αναπόσπα¬ 
στο μέρος της αποφάσεως αυτής και έχει όρια: 

Ανατολικά: Με ελαιοπερίβολο. 

Δυτικά: Με δασικό δρόμο. 

Βόρεια: Με ιδιωτικό δάσος Α.Δ.Σ. Γ ουβών. 

Νότια: Με ιδιωτικό δάσος Α.Δ.Σ. Γ ουβών. 

Η απόφαση αυτή ισχύει από της κοινοποιήσεως της αρ- 
μοδίως και προ της δημοσιεύσεως της στην Εφημερίδα 
της Κυβερνήσεως (άρθρο 37 ν. 3200/1955). 

Επιτρέπεται υποβολή κατ’ αυτής αίτησης ακύρωσης 
στο Σ.τ.Ε. μέσα σε προθεσμία εξήντα (60) ημερών, που 
αρχίζει από την επομένη της δημοσίευσης της (άρθρο 46 
π.δ. 18/1989). 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 1 Ιουλίου 2005 

Ο Γ ενικός Γ ραμματέας Περιφέρειας 
ΚΩΝΣΤΑΝΤΙΝΟΣ ΕΞΑΡΧΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




